Obtenió o suyo doctorato por a Universidat de Berlín en 1880. A suya tesi doctoral, tetulada Über die Induction in rotirenden Kugeln (Sobre a inducción en esferas rotatorias) la dirichió Hermann von Helmholtz. Dimpués d'o suyo doctorato, Hertz estió asistent en l'Instituto de Fesica de Berlín y continó treballando con Helmholtz dica 1883, quan fue nombrau profesor de fesica teorica en a Universidat de Kiel, a on que fació investigacions sobre l'electromagnetismo.